pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"นายกฯ" พอใจภาพรวมอภิปรายงบฯ วันแรก (31 พ.ค. 65) ใช้เวลาอย่างคุ้มค่า เพื่อให้ ปชช. รับทราบข้อเท็จจริง
วันพุธที่ 1 มิถุนายน 2565
"นายกฯ" พอใจภาพรวมอภิปรายงบฯ วันแรก (31 พ.ค. 65) ใช้เวลาอย่างคุ้มค่า เพื่อให้ ปชช. รับทราบข้อเท็จจริง
.....
พลเอก ประยุทธ์ จันทร์โอชา นายกรัฐมนตรี เผยว่า รู้สึกพอใจกับภาพรวมวันแรกของการอภิปรายร่างพระราชบัญญัติงบประมาณรายจ่ายประจําปี 2566
.
พร้อมยืนยัน ร่าง พ.ร.บ.งบประมาณฯ ดังกล่าว มีความจําเป็นอย่างยิ่งต่อการขับเคลื่อนประเทศ เพื่อนํามาใช้พัฒนาฟื้นฟูประเทศในทุก ๆ ด้าน
.
และขอให้ประชาชนมั่นใจว่า การใช้งบประมาณของรัฐบาลนั้น จะยึดหลักกรอบวินัยการเงินการคลังเป็นสําคัญ และใช้งบประมาณอย่างคุ้มค่า เกิดประโยชน์สูงสุด ซึ่งได้ดําเนินการพิจารณาอย่างละเอียดรอบคอบแล้ว
.
อ่านเพิ่มเติม คลิกhttps://www.thaigov.go.th/news/contents/details/55240
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม ปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
วันอังคารที่ 19 ตุลาคม 2564
กระทรวงอุตสาหกรรม ปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ร่วมปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
กระทรวงอุตสาหกรรม ปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
วันนี้ (19 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมปล่อยขบวนรถบรรทุกถุงยังชีพเพื่อช่วยเหลือบรรเทาทุกข์ให้แก่พี่น้องผู้ประสบอุทกภัยในพื้นที่จังหวัดจันทบุรี จํานวน 500 ชุด ซึ่งภายในถุงยังชีพประกอบด้วยสิ่งของเครื่องอุปโภค บริโภคที่จําเป็น อาทิ มาม่า นม กระดาษทิชชู่ ยาสีฟัน สบู่ แชมพู ขนม เป็นต้น ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สปสช. ขอความร่วมมือ ปชช. กลุ่มเสี่ยง รับ ATK ไปแล้ว ให้รีบตรวจและรายงานผลผ่านแอปฯ เป๋าตัง หากผล "บวก" เข้าสู่กระบวนการรักษาทันที
วันอังคารที่ 21 กันยายน 2564
สปสช. ขอความร่วมมือ ปชช. กลุ่มเสี่ยง รับ ATK ไปแล้ว ให้รีบตรวจและรายงานผลผ่านแอปฯ เป๋าตัง หากผล "บวก" เข้าสู่กระบวนการรักษาทันที
....
สํานักงานหลักประกันสุขภาพแห่งชาติ (สปสช.) เผยว่า หลังจากที่ได้ดําเนินการนโยบายแจกชุดตรวจ Antigen Test Kit หรือ ATK เพื่อให้ประชาชนกลุ่มเสี่ยงตรวจหาเชื้อโควิด-19 ด้วยตนเองนั้น ภาพรวม พบว่า มีประชาชนรับชุดตรวจ ATK แล้วกว่า 1.4 แสนชุด
.
โดยข้อมูลเมื่อ 19 ก.ย. 64 พบผลเป็นบวก 54 ราย ในพื้นที่ กทม. 34 ราย สมุทรปราการ 9 ราย นนทบุรี 5 ราย ภูเก็ต 3 ราย สระบุรี 2 ราย และอยุธยา 1 ราย และทุกรายได้เข้าสู่ระบบการรักษาเป็นที่เรียบร้อยแล้ว
.
แต่อย่างไรก็ตาม พบว่า ประชาชนที่รับชุดตรวจ ATK ไปแล้วนั้น มีการบันทึกผลตรวจเข้ามาในระบบเพียง 7% จากจํานวนชุดตรวจ ATK ที่แจกไป
.
สปสช. จึงขอความร่วมมือประชาชนกลุ่มเสี่ยงที่รับ ATK ไปแล้ว ให้รีบตรวจหาเชื้อ พร้อมรายงานผลการตรวจผ่านแอปฯ เป๋าตัง โดยเร็ว หากพบว่าผลเป็นบวก ก็จะช่วยให้เข้าสู่กระบวนการรักษาได้ทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. ร่วมประชุมเสาสังคมและวัฒนธรรมอาเซียน ก่อนประชุมสุดยอดเซียนเดือนตุลาคมนี้
วันพฤหัสบดีที่ 30 กันยายน 2564
พม. ร่วมประชุมเสาสังคมและวัฒนธรรมอาเซียน ก่อนประชุมสุดยอดเซียนเดือนตุลาคมนี้
พม. ร่วมประชุมเสาสังคมและวัฒนธรรมอาเซียน ก่อนประชุมสุดยอดเซียนเดือนตุลาคมนี้
เมื่อวันที่ 28 ก.ย. 64เวลา 08.00 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ ได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ให้ปฏิบัติหน้าที่หัวหน้าเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนของประเทศไทย (SOCA Leader of Thailand) พร้อมด้วยคณะผู้บริหารกระทรวง พม. และผู้แทนหน่วยงานภายใต้ประชาคมสังคมและวัฒนธรรมอาเซียนของประเทศไทย ได้แก่ กระทรวงการต่างประเทศ กระทรวงแรงงาน กระทรวงสาธารณสุข กระทรวงวัฒนธรรม และกระทรวงทรัพยากรธรรมชาติ เข้าร่วมการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 31 (31st Meeting of the Senior Officials Committee for the ASEAN Socio-Cultural Community: SOCA) ผ่านระบบการประชุมทางไกล โดยมีรองเลขาธิการอาเซียนสําหรับประชาคมสังคมและวัฒนธรรม และหัวหน้าเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนจากประเทศสมาชิกอาเซียน เข้าร่วมประชุม ซึ่งประเทศบรูไนดารุสซาลาม ในฐานะประธานอาเซียน ปี 2564 เป็นเจ้าภาพจัดการประชุมดังกล่าว ทั้งนี้ มีการพิจารณาเอกสารผลลัพธ์สําคัญและรายงานผลความคืบหน้าในการดําเนินงาน เพื่อเสนอต่อการประชุมคณะมนตรีประชาคมสังคมและวัฒนธรรมอาเซียน ครั้งที่ 26 (26th ASEAN Socio-Cultural Community (ASCC) Council Meeting) ในวันที่ 29 กันยายน 2564 ซึ่งเป็นการประชุมทางไกลระดับรัฐมนตรี
นางจตุพร กล่าวเพิ่มเติมว่า ในนาม SOCA Leader ประเทศไทย สําหรับความก้าวหน้าในการจัดส่งเจ้าหน้าที่เสาสังคมและวัฒนธรรมอาเซียนของประเทศไทยไปประจําการที่คณะผู้แทนถาวรไทยประจําอาเซียน ณ กรุงจาการ์ตา สาธารณรัฐอินโดนีเซีย ขณะนี้ ยังอยู่ระหว่างกระบวนการเตรียมการภายใน เพื่อคัดเลือกและเสนอชื่อผู้ที่มีคุณสมบัติเหมาะสมในการปฏิบัติหน้าที่เจ้าหน้าที่เสาสังคมและวัฒนธรรมอาเซียนของประเทศไทย นอกจากนี้ ประเทศไทยคาดหวังว่าจะมีการพิจารณาเอกสารผลลัพธ์สําคัญภายใต้ประชาคมสังคมและวัฒนธรรมอาเซียน ซึ่งจะมีการเสนอต่อการประชุม ASCC Council Meeting ครั้งที่ 26 ในวันที่ 29 กันยายนนี้ ผ่านระบบการประชุมทางไกล ก่อนที่จะมีการเสนอให้ผู้นําอาเซียนรับรองหรือรับทราบในการประชุมสุดยอดอาเซียน ครั้งที่ 38 และการประชุมสุดยอดอื่นๆ ที่เกี่ยวข้อง ในเดือนตุลาคม 2564 ต่อไป
รัฐบาลไทย-ข่าวทำเนียบรัฐบาล-PM orders Operation Center for Security Emergency Situation to support operation of 1330 NHSO Hotline
วันพุธที่ 9 มีนาคม 2565
PM orders Operation Center for Security Emergency Situation to support operation of 1330 NHSO Hotline
PM orders Operation Center for Security Emergency Situation to support operation of 1330 NHSO Hotline
March 9, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, in his capacity as head of the Center for COVID-19 Situation Administration (CCSA), has ordered Operation Center for Security Emergency Situation to deploy its troop to support the National Health Security Office for the latter’s operation of 1330 COVID-19 Hotline in a bid to clear the backlog of COVID-19 case registration.
According to the Government Spokesperson, the Operation Center for Security Emergency Situation has set up 200 lines to support 1330 Hotline. Officers to be deployed in the operation has undergone intensive training on March 7, 2022 about the NHSO protocol and related guideline, including reference of urgent and complicated cases to National Institute for Emergency Medicine’s 1669 Hotline. Each of the armed forces will prepare space and equipment for the operation.
The troop deployed by Operation Center for Security Emergency Situation will work from 0800-1630hrs every day. Supervisory system will also be set up to monitor and ensure operation efficiency.
รัฐบาลไทย-ข่าวทำเนียบรัฐบาล-พม. นนทบุรี เข้าช่วยเหลือเด็ก 2 ชีวิต อยู่เพียงลำพัง หลังจากยายเสียชีวิตด้วยโรคโควิด-19
วันอังคารที่ 3 สิงหาคม 2564
พม. นนทบุรี เข้าช่วยเหลือเด็ก 2 ชีวิต อยู่เพียงลําพัง หลังจากยายเสียชีวิตด้วยโรคโควิด-19
พม. นนทบุรี เข้าช่วยเหลือเด็ก 2 ชีวิต อยู่เพียงลําพัง หลังจากยายเสียชีวิตด้วยโรคโควิด-19
เมื่อวันที่ 22 ก.ค. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวง พม.เปิดเผยว่า จากกรณีหลานสองคน อายุขวบครึ่งและ 7 ขวบ เฝ้าศพยายที่เสียชีวิตจากโรคโควิด-19 ที่จังหวัดนนทบุรี ทั้งนี้ กระทรวง พม. โดยบ้านพักเด็กและครอบครัวจังหวัดนนทบุรี ได้ลงพื้นที่ตรวจสอบข้อเท็จจริง พบว่าครอบครัวดังกล่าวอาศัยอยู่ด้วยกัน 7 คน และทุกคนติดเชื้อโควิด-19 โดยมีหญิงอายุ 59 ปี ที่มีน้ําหนักตัว 120 กิโลกรัม ได้เสียชีวิตภายในบ้าน เมื่อวันที่ 19 ก.ค. 64 ที่ผ่านมา ซึ่งก่อนหน้านี้มีสมาชิกในครอบครัวถูกส่งตัวไปรักษาแล้ว 4 คน เหลือเพียงผู้ตายกับหลาน 2 คน ที่ยังพักอาศัยอยู่ในที่บ้าน
นางสาวแรมรุ้งกล่าวเพิ่มเติมว่า ทั้งนี้ กระทรวง พม. โดยบ้านพักเด็กและครอบครัวจังหวัดนนทบุรี ได้ติดตามให้ความช่วยเหลือเด็กทั้งสองคน ด้วยการทํางานร่วมกับเครือข่ายอาสาสมัครพัฒนาสังคมและความมั่นคงของมนุษย์ (อพม.) ในพื้นที่โดยทราบข้อเท็จจริงว่า โรงพยาบาลพระนั่งเกล้าได้ตรวจหาเชื้อโควิด-19 แล้ว พบว่าเด็กทั้งสองคนติดเชื้อโควิด-19 ซึ่งขณะนี้ ได้เข้ารับการรักษาที่โรงพยาบาลสนามโรงเรียนนนทบุรีวิทยาลัย ซึ่งผู้เป็นอาและตาได้เข้ารับการรักษาตัวก่อนหน้านี้ เมื่อหายเป็นปกติแล้ว บ้านพักเด็กและครอบครัวจังหวัดนนทบุรี จะติดตามให้ความช่วยเหลือเด็กตามกระบวนการสังคมสงเคราะห์ต่อไป
รัฐบาลไทย-ข่าวทำเนียบรัฐบาล-รองโฆษกรัฐบาลคอนเฟิร์ม “ประยุทธ์” ยังไม่พ้นเก้าอี้นายกฯ ชี้คำสั่งศาลฯ ไม่กระทบการบริหารประเทศ เผย “บิ๊กตู่” ขอบคุณทุกกำลังใจ มุ่งมั่นทำหน้าที่รมว.กลาโหมต่อไป
วันพฤหัสบดีที่ 25 สิงหาคม 2565
รองโฆษกรัฐบาลคอนเฟิร์ม “ประยุทธ์” ยังไม่พ้นเก้าอี้นายกฯ ชี้คําสั่งศาลฯ ไม่กระทบการบริหารประเทศ เผย “บิ๊กตู่” ขอบคุณทุกกําลังใจ มุ่งมั่นทําหน้าที่รมว.กลาโหมต่อไป
รองโฆษกรัฐบาลคอนเฟิร์ม “ประยุทธ์” ยังไม่พ้นเก้าอี้นายกฯ ชี้คําสั่งศาลฯ ไม่กระทบการบริหารประเทศ เผย “บิ๊กตู่” ขอบคุณทุกกําลังใจ มุ่งมั่นทําหน้าที่รมว.กลาโหมต่อไป ตอกกลับ “ชลน่าน” หยุดปั่นนายกฯ ลาออก สะท้อนไม่ยอมรับกระบวนการยุติธรรม ย้อนนายกเถื่อนอยู่ดูไบ
วันที่ 25 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่ศาลรัฐธรรมนูญรับคําร้องวาระการดํารงตําแหน่ง 8 ปี ของนายกรัฐมนตรีและมีมติเสียงข้างมากให้ พล.อ.ประยุทธ์ จันทร์โอชา หยุดปฏิบัติหน้าที่ตั้งแต่วันที่ 24 ส.ค. 65 จนกว่าศาลจะมีคําวินิจฉัยนั้น ต้องชี้แจงทําความเข้าใจว่าผลของคําสั่งไม่ได้ทําให้สถานะตําแหน่งนายกรัฐมนตรีของ พล.อ.ประยุทธ์ที่มาตามมาตรา 158 รัฐธรรมนูญ 2560 ถูกยกเลิกไป พล.อ.ประยุทธ์ยังคงมีตําแหน่งนายกรัฐมนตรี แต่เพียงพักการทํางานการทําหน้าที่นายกรัฐมนตรีชั่วคราวจนกว่าศาลรัฐธรรมนูญจะมีคําวินิจฉัย และเพื่อความต่อเนื่องในการบริหารราชการแผ่นดินจึงมี พล.อ.ประวิตร วงษ์สุวรรณ รองนายกรัฐมนตรี มาปฏิบัติหน้าที่รักษาการแทนนายกรัฐมนตรี ดังนั้นคําสั่งให้หยุดปฏิบัติหน้าที่ไม่มีผลกระทบใด ๆ การบริหารประเทศ การปฏิบัติงานของข้าราชการ หรือการดําเนินนโยบายต่าง ๆ ของรัฐบาลสามารถดําเนินต่อเนื่องไปตามปกติ
“นอกจากนี้ พล.อ.ประยุทธ์ ขอบคุณทุกกําลังใจที่ส่งมายังท่าน และจะทําหน้าที่ในตําแหน่งรัฐมนตรีว่าการกระทรวงกลาโหมที่ต้องรับผิดชอบปฏิบัติหน้าที่ต่อไป ท่านพร้อมทําหน้าที่เพื่อประชาชน เพื่อประเทศไทยในทุก ๆ วัน” น.ส.ทิพานัน กล่าว
น.ส.ทิพานัน กล่าวต่อว่า ในส่วนระยะเวลาพิจารณาและมีคําวินิจฉัยของศาลรัฐธรรมนูญนั้นอาจจะไม่ต้องใช้ระยะเวลานานเพราะหากศาลเห็นว่าเรื่องนี้เป็นปัญหาข้อกฎหมายหรือมีพยานหลักฐานเพียงพอที่จะพิจารณาวินิจฉัยได้ ศาลอาจประชุมปรึกษาเพื่อพิจารณาและวินิจฉัยโดยไม่ทําการไต่สวนตามมาตรา 58 พรป. ว่าด้วยวิธีพิจารณาของศาลรัฐธรรมนูญ 2561 ได้ ซึ่งเมื่อศาลส่งสําเนาคําร้องไปให้ พล.อ.ประยุทธ์แล้ว พล.อ.ประยุทธ์มีเวลายื่นคําชี้แจงภายใน 15 วันนับแต่วันได้รับสําเนาคําร้องตามมาตรา 54
“ดังนั้นในระหว่างนี้จึงขอให้ทุกฝ่ายเคารพในผลการพิจารณาของศาล และหลีกเลี่ยงการวิพากษ์วิจารณ์การปฏิบัติหน้าที่ของศาล เพื่อให้ประชาชนอยู่ร่วมกันในสังคมและช่วยให้ประเทศชาติสงบสุข ขอให้เชื่อมั่นในกฎหมายและหลักนิติธรรมของบ้านเมืองเช่นเดียวกันกับที่ พล.อ.ประยุทธ์เคารพกฎหมายและกระบวนการยุติธรรมมาโดยตลอด”
“สําหรับกรณีการเคลื่อนไหวของฝ่ายค้านที่ไม่เหมาะสมที่น.พ.ชลน่าน ศรีแก้ว หัวหน้าพรรคเพื่อไทยออกมาเรียกร้องให้พล.อ.ประยุทธ์ ลาออกโดยไม่ต้องรอฟังคําวินิจฉัยศาลรัฐธรรมนูญนั้น เป็นข้อเรียกร้องที่ไม่ยอมรับกระบวนการยุติธรรมอย่างแท้จริง สิ่งที่น.พ.ชลน่าน ควรทําคือเรียกร้องให้ อดีตนายกฯ เช่น นายทักษิณ และ น.ส.ยิ่งลักษณ์ ชินวัตร กลับมายอมรับกระบวนยุติธรรมไม่หนีคดีทุจริตต่าง ๆ เป็นตัวอย่างที่ดีของผู้นําแบบพล.อ.ประยุทธ์ ที่ยอมรับในกระบวนศาล จึงอยากให้ น.พ.ชลน่าน ทําความเข้าใจเสียใหม่ว่า นายกฯ เถื่อนนั้นหนีไปอยู่ดูไบ ส่วนนายกฯ ไทยยอมรับกระบวนการศาล คือ พล.อ.ประยุทธ์ จันทร์โอชา” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันเสาร์ที่ 4 มิถุนายน 2565
​พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี  3 มิถุนายน 2565
​พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี  3 มิถุนายน 2565
วันนี้ (3 มิถุนายน 2565) เวลา 17.00 น. นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดําเนินไปในการพระราชพิธีเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2565 ณ พระอุโบสถวัดพระศรีรัตนศาสดาราม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม THAILAND CANN D-Day 2021
วันพุธที่ 17 พฤศจิกายน 2564
ผู้ช่วยรัฐมนตรีฯ ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม THAILAND CANN D-Day 2021
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม "THAILAND CANN D-Day 2021
ผู้ช่วยรัฐมนตรีฯ ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม THAILAND CANN D-Day 2021
วันนี้ (17 พฤศจิกายน 2564) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม "THAILAND CANN D-Day 2021 ครั้งแรกกับการรวมตัวจริง เรื่องกัญชาและกัญชง" พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายจุลพงษ์ ทวีศรี รองปลัดกระทรวงอุตสาหกรรม ณ ควอเทียร์ แกลอรี่ ชั้นเอ็ม ศูนย์การค้า ดิ เอ็มควอเทียร์
สําหรับกิจกรรม THAILAND CANN D-Day 2021 จัดขึ้นระหว่างวันที่ 17-21 พฤศจิกายน 2564 ภายในงานมีกิจกรรมมากมาย อาทิ การออกบูธ ชิม ช้อปผลิตภัณฑ์จากกัญชากัญชง งานเสวนาสร้างองค์ความรู้กับพืชเศรษฐกิจใหม่ในแง่มุมต่าง ๆ ที่จะช่วยต่อยอดธุรกิจในอนาคต รวมทั้งการเปิดตัวสัญลักษณ์มาตรฐานอาหารจากเมนูกัญชง "CANN FOOD CERTIFIED"
รัฐบาลไทย-ข่าวทำเนียบรัฐบาล-ครม. เคาะมาตรการรักษาระดับการจ้างงานธุรกิจ SMEs จ่ายเงินอุดหนุนนายจ้าง 3,000 บาท/คน นาน 3 เดือน
วันศุกร์ที่ 8 ตุลาคม 2564
ครม. เคาะมาตรการรักษาระดับการจ้างงานธุรกิจ SMEs จ่ายเงินอุดหนุนนายจ้าง 3,000 บาท/คน นาน 3 เดือน
....
ที่ประชุมครม. (5 ต.ค.) เห็นชอบหลักการโครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการในการส่งเสริมและรักษาระดับการจ้างงาน ตลอดจนสร้างความแข็งแรงให้แก่ธุรกิจ
.
โดยรัฐบาลจะจ่ายเงินอุดหนุนให้กับนายจ้างภาคเอกชนที่อยู่ในระบบประกันสังคมจํานวน 3,000 บาท/คน/เดือน เป็นเวลา 3 เดือนโดยลงทะเบียนเข้าร่วมโครงการในเดือนต.ค. 64 และรับเงินอุดหนุน (ตั้งแต่พ.ย. 64 – ม.ค. 65)
.
เงื่อนไขคือ ต้องเป็นนายจ้างในระบบประกันสังคม ที่มีลูกจ้างเป็นผู้ประกันตน ม.33 สัญชาติไทยไม่เกิน 200 คน มีการส่งเงินสมทบกองทุนประกันสังคม และจะต้องรักษาการจ้างงานไม่ต่ํากว่าร้อยละ 95 ในกรณีมีการจ้างงานเพิ่มขึ้น จะได้รับเงินอุดหนุนเพิ่มตามการจ้างงานจริง ไม่เกินร้อยละ 5 ของจํานวนลูกจ้างสัญชาติไทย ณ วันเริ่มโครงการ
.
มาตรการนี้คาดว่าจะรักษาระดับการจ้างงานธุรกิจ SMEs ที่มีลูกจ้างไม่เกิน 200 คน จํานวน 480,122 แห่ง และรักษาการจ้างงานลูกจ้างได้จํานวน 5,040,176 คน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 18 – 24 มิถุนายน 2564
วันศุกร์ที่ 25 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 18 – 24 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 18 – 24 มิถุนายน 2564 พบการกระทําผิด จํานวน 488 คดี คิดเป็นเงินค่าปรับ 9.36 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 18 - 24 มิถุนายน 2564) พบว่ามีการกระทําผิด จํานวน 488 คดี คิดเป็นเงินค่าปรับ 9.36 ล้านบาท โดยแยกเป็น สุรา จํานวน 281 คดี ค่าปรับ 2.67 ล้านบาท ยาสูบ จํานวน 126 คดี ค่าปรับ 4.70 ล้านบาท ไพ่ จํานวน 5 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 40 คดี ค่าปรับ 1.13 ล้านบาท รถจักรยานยนต์ จํานวน 30 คดี ค่าปรับ 0.63 ล้านบาท และสินค้าอื่น ๆ จํานวน 6 คดี ค่าปรับ 0.15 ล้านบาท โดยมีของกลางแยกเป็นน้ําสุรา จํานวน 35,027.745 ลิตร ยาสูบ จํานวน 8,392 ซอง ไพ่ จํานวน 354 สํารับ น้ํามันและผลิตภัณฑ์น้ํามัน จํานวน 36,652.000 ลิตร รถจักรยานยนต์ จํานวน 57 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 24 มิถุนายน 2564 พบว่ามีการกระทําผิด จํานวน 19,965 คดี คิดเป็นเงินค่าปรับ 458.67 ล้านบาท โดยแยกเป็น สุรา จํานวน 11,421 คดี ค่าปรับ 101.03 ล้านบาท ยาสูบ จํานวน 5,588 คดี ค่าปรับ 229.03 ล้านบาท ไพ่ จํานวน 427 คดี ค่าปรับ 6.72 ล้านบาท น้ํามันและผลิตภัณฑ์น้ํามัน จํานวน 967 คดี ค่าปรับ 54.92 ล้านบาท น้ําหอม จํานวน 85 คดี ค่าปรับ 3.24 ล้านบาท รถจักรยานยนต์ จํานวน 1,028 คดี ค่าปรับ จํานวน 28.08 ล้านบาท และสินค้าอื่น ๆ จํานวน 449 คดี ค่าปรับ 35.65 ล้านบาท โดยมีของกลางแยกเป็นน้ําสุรา จํานวน 1,656,476.869 ลิตร ยาสูบ จํานวน 660,332 ซอง ไพ่ จํานวน 34,459 สํารับ น้ํามันและผลิตภัณฑ์น้ํามัน จํานวน 1,576,858.000 ลิตร น้ําหอม จํานวน 121,524 ขวด รถจักรยานยนต์ จํานวน 1,819 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ.ย้ำ “โควิด” ยังไม่ประกาศเป็นโรคประจำถิ่น เพียงแค่วางหลักเกณฑ์เพื่อบริหารจัดการให้ได้ในปีนี้
วันศุกร์ที่ 28 มกราคม 2565
สธ.ย้ํา “โควิด” ยังไม่ประกาศเป็นโรคประจําถิ่น เพียงแค่วางหลักเกณฑ์เพื่อบริหารจัดการให้ได้ในปีนี้
กระทรวงสาธารณสุข แจงยังไม่ได้ประกาศให้โรคโควิด 19 เป็นโรคประจําถิ่น เพียงแต่ให้กําหนดหลักเกณฑ์เพื่อวางแผนบริหารจัดการให้เป็นโรคประจําถิ่นให้ได้ในปี 2565 ยืนยันประชาชนไม่ได้รับผลกระทบในการรักษา
วันนี้ (28 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการดําเนินการให้โรคโควิด 19 เป็นโรคประจําถิ่น ว่ากระทรวงสาธารณสุขมีการประเมินจากสถานการณ์ ทั้งเรื่องอาการ ความรุนแรงของโรค สัดส่วนผู้เสียชีวิตต่อผู้ติดเชื้อ เพื่อให้การบริหารจัดการเหมาะสมกับสถานการณ์และลักษณะของโรค ซึ่งขณะนี้ถือว่าทุกอย่างอยู่ภายใต้การควบคุม ผู้ติดเชื้อคงที่ประมาณ 6-7 พันรายต่อวัน เตียงผู้ป่วยในโรงพยาบาลและไอซียูยังว่าง ยาและวัคซีนมีพร้อม โดยผู้เสียชีวิตขณะนี้เป็นกลุ่มเสี่ยง 608 และไม่ได้รับวัคซีน การลดจากโรคระบาด (Pandemic) มาเป็นโรคประจําถิ่น (Endemic) ก็เพื่อทําให้กลไกต่างๆ ของประเทศขับเคลื่อนต่อไปได้ ประชาชนได้กลับมาดําเนินชีวิตตามปกติโดยเร็วที่สุด โดยยังต้องเข้มมาตรการ VUCA คือ V ฉีดวัคซีนโดยเฉพาะเข็มกระตุ้น U ป้องกันตนเองสูงสุดตลอดเวลา C COVID Free Setting และ A การตรวจ ATK
ด้านนายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขมีการประชุมศูนย์ปฏิบัติการฉุกเฉินด้านการแพทย์และสาธารณสุขโรคโควิด 19 (EOC) มาตั้งแต่วันที่ 28 มกราคม 2563 ถึงวันนี้เป็นเวลา 2 ปีเต็ม รวม 411 ครั้ง เพื่อติดตามสถานการณ์และกําหนดมาตรการที่เหมาะสม มีการพิจารณาความรุนแรงของโรค ภูมิต้านทานของคนในประเทศ ความสามารถในการรักษาพยาบาล เวชภัณฑ์ องค์ประกอบต่างๆ และการรับรู้ของประชาชน คาดว่าจะควบคุมให้เป็นโรคประจําถิ่นได้ภายในปี 2565 นี้ ซึ่งต้องอาศัยการบริหารจัดการ จึงมีการประกาศหลักเกณฑ์เพื่อเป็นแนวทางในการวางแผนดําเนินการให้โรคโควิด 19 เป็นโรคประจําถิ่น แต่ยังไม่ได้ประกาศให้เป็นโรคประจําถิ่นในตอนนี้
“การวางแผนดําเนินการจะต้องสอดคล้องกัน ทั้งเรื่องการฉีดวัคซีน มาตรการควบคุมโรค การปรับกฎหมายต่างๆ และการรักษาพยาบาล ซึ่งแม้จะเป็นโรคประจําถิ่น แต่จะไม่กระทบกับการรักษาเพราะคนไทยทุกคนมีกองทุนสุขภาพดูแล ทั้งหลักประกันสุขภาพแห่งชาติ ประกันสังคม และสวัสดิการข้าราชการ” นพ.เกียรติภูมิกล่าว
******************************* 28 มกราคม 2565
รัฐบาลไทย-ข่าวทำเนียบรัฐบาล-กระทรวงพาณิชย์เจ้าภาพประชุมรัฐมนตรีการค้าเอเปค 19-22 พ.ค. ส่งสัญญาณความร่วมมือทางเศรษฐกิจเอเชีย-แปซิฟิก อย่างยั่งยืน
วันจันทร์ที่ 16 พฤษภาคม 2565
กระทรวงพาณิชย์เจ้าภาพประชุมรัฐมนตรีการค้าเอเปค 19-22 พ.ค. ส่งสัญญาณความร่วมมือทางเศรษฐกิจเอเชีย-แปซิฟิก อย่างยั่งยืน
กระทรวงพาณิชย์เจ้าภาพประชุมรัฐมนตรีการค้าเอเปค 19-22 พ.ค. ส่งสัญญาณความร่วมมือทางเศรษฐกิจเอเชีย-แปซิฟิก อย่างยั่งยืน
วันนี้ 16 พฤษภาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในวันที่ 19-22 พฤษภาคม นี้ รัฐบาลโดยกระทรวงพาณิชย์จะเป็นเจ้าภาพจัดการประชุมรัฐมนตรีการค้าเอเปค (APEC Ministers Responsible for Trade (MRT) Meeting 2022) ซึ่งมีสมาชิกรวม 21 เขตเศรษฐกิจ โดยการประชุมยังรวมถึงการจัดประชุมภาครัฐ-ภาคเอกชน (Public Private Diaglogue:PPD) ระหว่างรัฐมนตรีการค้าเอเปคกับสภาที่ปรึกษาทางธุรกิจเอเปค (APEC Business Advisory Council: ABAC) เรื่องการขับเคลื่อนการค้าเสรีเอเซีย-แปซิฟิคในช่วงโควิด-19 และการดําเนินงานในอนาคต
ทั้งนี้ ประเทศสมาชิกมีเจตนารมณ์ร่วมกัน ในประเด็นสําคัญ อาทิ
1. ยึดมั่นในระบบการค้าพหุภาคีและการนําไปสู่ผลลัพธ์การประชุมรัฐมนตรีองค์กรการค้าโลก
2. ส่งเสริมการอํานวยความสะดวกทางการค้า
3. ให้ความสําคัญกับความยากง่ายในการประกอบธุรกิจ
4. ให้ความสําคัญในเรื่องการเดินทางข้ามพรมแดนอย่างปลอดภัยและไร้รอยต่อเพื่อฟื้นฟูภาคการท่องเที่ยว
5. เน้นย้ําการใช้เทคโนโลยีดิจิทัลเพื่อสร้างการเติบโตทางเศรษฐกิจสนับสนุนทักษะดิจิทัล
6. ผลักดันเศรษฐกิจชีวภาพเศรษฐกิจหมุนเวียนและเศรษฐกิจสีเขียว (BCG Economy)
7. เน้นการใช้นโยบายการค้าและสิ่งแวดล้อมที่สมดุล เพื่อบรรลุเป้าหมายการพัฒนาอย่างยั่งยืน
8. ขจัดการอุดหนุนเชื้อเพลิงฟอสซิลที่ไม่มีประสิทธิภาพ เขตเศรษฐกิจที่มีความพร้อมอาจจัดทําทางเลือกการคงสถานะการอุดหนุนเชื้อเพลิงฟอสซิลด้วยความสมัครใจ
9. ปรับปรุงพิกัดศุลกากรของสินค้าสิ่งแวดล้อมให้มีความทันสมัย
10. ส่งเสริมโอกาสทางธุรกิจและการเสริมสร้างขีดความสามารถแก่วิสาหกิจขนาดกลาง ขนาดย่อมและรายย่อย สตรีและกลุ่มผู้ด้อยโอกาส
ในส่วนของการหารือร่วมกับภาคเอกชน จะมีการแลกเปลี่ยนความคิดเห็นในเรื่อง พาณิชย์อิเล็กทรอนิกส์ภายใต้ข้อตกลงการค้าเสรี การส่งเสริมบทบาทสตรี และธุรกิจขนาดกลาง ขนาดย่อมและขนาดย่อยให้เข้าสู่ธุรกิจระหว่างประเทศมากขึ้น การลดข้อจํากัดทางการค้าสินค้ายา/เวชภัณฑ์ และมาตรการรับมือประเด็นสิ่งแวดล้อมภายใต้ข้อตกลงการค้าเสรี
“ผลลัพธ์ของการประชุมรัฐมนตรีการค้าเอเปคครั้งนี้ ถือเป็นการส่งสัญญาณความร่วมมือทางเศรษฐกิจในภูมิภาคเอเชีย-แปซิฟิกในการเร่งฟื้นฟูและกระตุ้นการเจริญเติบโตทางเศรษฐกิจของไทยและภูมิภาคอย่างครอบคลุมและยังยืน รวมถึงเชื่อมโยงถึงการเป็นเจ้าภาพเอเปคของไทยในปีนี้ที่จะสนับสนุนบทบาทเด่นของประเทศในเวทีนานาชาติด้วย” นางสาวรัชดา กล่าว
......................
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีแนะประชาชนหมั่นประเมินตนเองตลอดเวลา "สวมหน้ากาก หมั่นล้างมือ" แม้สถานการณ์โควิด-19 ภายในประเทศจะดีขึ้นอย่างต่อเนื่อง วันนี้ พบผู้ติดเชื้อ 2,299 ราย
วันพฤหัสบดีที่ 23 มิถุนายน 2565
โฆษกรัฐบาลเผยนายกรัฐมนตรีแนะประชาชนหมั่นประเมินตนเองตลอดเวลา "สวมหน้ากาก หมั่นล้างมือ" แม้สถานการณ์โควิด-19 ภายในประเทศจะดีขึ้นอย่างต่อเนื่อง วันนี้ พบผู้ติดเชื้อ 2,299 ราย
โฆษกรัฐบาลเผยนายกรัฐมนตรีแนะประชาชนหมั่นประเมินตนเองตลอดเวลา "สวมหน้ากาก หมั่นล้างมือ" แม้สถานการณ์โควิด-19 ภายในประเทศจะดีขึ้นอย่างต่อเนื่อง วันนี้ พบผู้ติดเชื้อ 2,299 ราย
วันนี้ (23 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนําประชาชน หมั่นสังเกตและประเมินตนเองตลอดเวลาและยังคงต้องปฏิบัติตนตามคําแนะนําของกระทรวงสาธารณสุข สวมหน้ากาก หมั่นล้างมือ หลีกเลี่ยงพื้นที่แออัด แม้สถานการณ์โควิด-19 ภายในประเทศจะดีขึ้นอย่างต่อเนื่อง จํานวนผู้ติดเชื้อและผู้เสียชีวิตทรงตัวต่อเนื่องหลายสัปดาห์ ทั้งนี้ การดูแลสุขภาพตนเองตลอดเวลา ถือว่าเป็นการเตรียมความพร้อมของคนไทยสําหรับการผ่อนคลายมาตรการเพิ่มเติมในวันที่ 1 กรกฎาคม 2565 และยังเป็นหัวใจสําคัญในการพยายามปรับตัวให้อยู่ร่วมกับโควิด-19 ด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,299 ราย จําแนกเป็น ผู้ติดเชื้อในประเทศ 2,294 ราย และผู้ป่วยมาจากต่างประเทศ 5 ราย ผู้เสียชีวิต 18 ราย ผู้ที่กําลังรักษาตัว 21,650 ราย และมียอดผู้ที่หายป่วยกลับบ้านแล้ว 1,783 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,283,793 ราย จํานวนผู้ที่หายป่วยสะสมจํานวน 2,286,541 ราย จํานวนผู้ป่วยปอดอักเสบรักษาตัวอยู่ในโรงพยาบาล 602 ราย
..........................
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 30 ธันวาคม 2564 – 6 มกราคม 2565
วันศุกร์ที่ 7 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 30 ธันวาคม 2564 – 6 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 30 ธันวาคม 2564 – 6 มกราคม 2565 พบการกระทําผิด จํานวน 239 คดี คิดเป็นเงินค่าปรับ 4.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 30 ธันวาคม 2564 – 6 มกราคม 2565) พบว่ามีการกระทําผิด จํานวน 239 คดี คิดเป็นเงินค่าปรับ 4.18 ล้านบาท โดยแยกเป็น สุรา จํานวน 128 คดี ค่าปรับ 1.07 ล้านบาท ยาสูบ จํานวน 89 คดี ค่าปรับ 2.32 ล้านบาท ไพ่ จํานวน 6 คดี ค่าปรับ 0.12 ล้านบาท น้ํามันและผลิตภัณฑ์น้ํามัน จํานวน 3 คดี ค่าปรับ 0.04ล้านบาท น้ําหอม จํานวน 2 คดี ค่าปรับ 0.08 ล้านบาท รถจักรยานยนต์ จํานวน 5 คดี ค่าปรับ 0.10 ล้านบาท และสินค้าอื่น ๆ จํานวน 6 คดี ค่าปรับ 0.45 ล้านบาท โดยมีของกลางแยกเป็นน้ําสุรา จํานวน 728.020 ลิตร ยาสูบ จํานวน 12,307 ซอง ไพ่ จํานวน 511 สํารับ น้ํามันและผลิตภัณฑ์น้ํามัน จํานวน 1,140.000 ลิตร น้ําหอม จํานวน 4,834 ขวด รถจักรยานยนต์ จํานวน 8 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 6 มกราคม 2565 พบว่ามีการกระทําผิด จํานวน 7,010 คดี คิดเป็นเงินค่าปรับ 141.37 ล้านบาท โดยแยกเป็น สุรา จํานวน 3,640 คดี ค่าปรับ 30.74 ล้านบาท ยาสูบ จํานวน 2,540 คดี ค่าปรับ 73.83 ล้านบาท ไพ่ จํานวน 100 คดี ค่าปรับ 1.28 ล้านบาท น้ํามันและผลิตภัณฑ์น้ํามัน จํานวน 171 คดี ค่าปรับ 14.47 ล้านบาท น้ําหอม จํานวน 34 คดี ค่าปรับ 1.40 ล้านบาท รถจักรยานยนต์ จํานวน 376 คดี ค่าปรับ จํานวน 8.35 ล้านบาท และสินค้าอื่น ๆ จํานวน 149 คดี ค่าปรับ 11.30 ล้านบาท โดยมีของกลางแยกเป็นน้ําสุรา จํานวน 49,479.201 ลิตร ยาสูบ จํานวน 1,676,130 ซอง ไพ่ จํานวน 5,678 สํารับ น้ํามันและผลิตภัณฑ์น้ํามัน จํานวน 434,158.000 ลิตร น้ําหอม จํานวน 65,406 ขวด รถจักรยานยนต์ จํานวน 456 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/744-2565-30-2564-6-2565-1
รัฐบาลไทย-ข่าวทำเนียบรัฐบาล-เปิด (ร่าง) งบฯ ปี 66 ด้านสวัสดิการสังคม ช่วยคนไทยทุกวัย - ผู้ด้อยโอกาส - สวัสดิการรักษาพยาบาล
วันเสาร์ที่ 4 มิถุนายน 2565
เปิด (ร่าง) งบฯ ปี 66 ด้านสวัสดิการสังคม ช่วยคนไทยทุกวัย - ผู้ด้อยโอกาส - สวัสดิการรักษาพยาบาล
.....
ในการประชุมสภาผู้แทนราษฎรเพื่อพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ. 2566 พล.อ.ประยุทธ์ จันทร์โอชา นายกรัฐมนตรี และ รมว.กลาโหม เน้นย้ําว่า งบประมาณปี 2566 รัฐบาลยังคงให้ความสําคัญกับเด็กวัยเรียน ผู้สูงอายุ ผู้ด้อยโอกาส รวมถึงสวัสดิการด้านการรักษาพยาบาลต่อเนื่อง ซึ่งเมื่อเทียบกับงบประมาณปี 2557 ข้อเสนอในงบประมาณปี 2566 ด้านสวัสดิการสังคมมีงบประมาณเพิ่มขึ้นถึง 183,002.4412 ล้านบาท แบ่งเป็น
.
-กลุ่มเด็กเล็ก เช่น เงินอุดหนุนเด็กแรกเกิด (0 - 6 ปี) 600 บ./เดือน สําหรับครัวเรือนที่บิดามารดามีรายได้เฉลี่ยไม่เกิน 100,000 บาท/คน/ปี กลุ่มเป้าหมาย 2.58 ล้านคน
.
-กลุ่มเด็กวัยเรียน จะต้องได้รับการศึกษาโดยไม่เสียค่าใช้จ่าย 15 ปี ตั้งแต่อนุบาลจนจบการศึกษาขั้นพื้นฐาน กลุ่มเป้าหมาย 10.77 ล้านคน รวมถึงการสนับสนุนกองทุนเพื่อความเสมอภาคทางการศึกษา เพื่อช่วยเหลือนักเรียนที่ยากจนและยากจนพิเศษให้เข้าถึงการศึกษาที่มีคุณภาพกว่า 2.62 ล้านคน
.
-กลุ่มผู้สูงอายุ มีการสนับสนุนเบี้ยยังชีพผู้สูงอายุต่อเนื่อง ตั้งแต่ 600 - 1,000 บาท/คน/เดือน (ตามช่วงอายุ) กลุ่มเป้าหมาย 11.03 ล้านคน และในปี 2566 ได้มีการเพิ่มการปรับปรุง ซ่อมแซมบ้านผู้สูงอายุ ให้มีความเหมาะสมและปลอดภัย จํานวน 10,000 หลัง
.
-กลุ่มผู้ด้อยโอกาส ผู้พิการ ผู้มีรายได้น้อย โดยช่วยเหลือผ่านบัตรสวัสดิการแห่งรัฐ กลุ่มเป้าหมาย 13.45 ล้านคน/ การพัฒนาที่อยู่อาศัยสําหรับผู้มีรายได้น้อย “บ้านพอเพียงในชนบท” 25,000 ครัวเรือน/ การปรับปรุงที่อยู่อาศัยเพื่อแก้ปัญหาชุมชนแออัด “บ้านมั่นคง” 3,750 ครัวเรือน/ เบี้ยยังชีพความพิการ 1,000 บาท/คน/เดือน กลุ่มเป้าหมาย 2.09 ล้านคน
.
-กลุ่มสวัสดิการด้านการรักษาพยาบาล ทั้งแรงงานในระบบประกันสังคม โดยได้เพิ่มสิทธิประโยชน์กรณีทุพพลภาพ รับเงินทดแทนการขาดรายได้เป็น 70% ของค่าจ้าง/ เพิ่มสิทธิประโยชน์กรณีคลอดบุตร ให้ได้รับเงินสงเคราะห์การหยุดงานเพื่อการคลอดบุตร 50% ของค่าจ้าง 98 วัน กลุ่มเป้าหมาย 23.34 ล้านคน/ การดูแล อสม. หมอประจําบ้าน เพื่อสนุนค่าป่วยการ การดูแลศักยภาพ ให้ดูแลสุขภาพตนเองและชุมชนได้อย่างยั่งยืน โดยมีค่าตอบแทน 1,000 บาท/คน/เดือน กลุ่มเป้าหมาย 1.05 ล้านคน
.
รัฐบาลมุ่งมั่นที่จะดูแลประชาชนตามช่วงวัย รวมถึงกลุ่มผู้ด้อยโอกาส เพื่อช่วยเหลือให้เข้าถึงสวัสดิการ โดยเฉพาะอย่างยิ่งสวัสดิการสังคมอย่างทั่วถึง ให้สอดคล้องกับสภาพเศรษฐกิจและสถานการณ์ในปัจจุบัน
.
อ่านเพิ่มเติม คลิก https://www.thaigov.go.th/news/contents/details/55318
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สรุปยอดใช้จ่ายตามมาตรการรักษาระดับการบริโภคในประเทศ ปี 65 ที่ทั้ง 3 โครงการ
วันอังคารที่ 3 พฤษภาคม 2565
สรุปยอดใช้จ่ายตามมาตรการรักษาระดับการบริโภคในประเทศ ปี 65 ที่ทั้ง 3 โครงการ
.....
สรุปยอดใช้จ่ายตามมาตรการรักษาระดับการบริโภคในประเทศ ปี 65 ที่ทั้ง 3 โครงการ ได้สิ้นสุดไปเมื่อวันที่ 30 เม.ย. 65 ประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4/ โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2/ โครงการคนละครึ่ง ระยะที่ 4 โดยมีผู้ใช้สิทธิสะสมทั้ง 3 โครงการรวม 40.95 ล้านราย และมียอดใช้จ่ายสะสมทั้งหมด 70,458.8 ล้านบาท
Cr. กระทรวงการคลัง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Prime Minister stated that “THAILAND MUST OPEN IN 120 DAYS”
วันพุธที่ 16 มิถุนายน 2564
Prime Minister stated that “THAILAND MUST OPEN IN 120 DAYS”
Prime Minister stated that “THAILAND MUST OPEN IN 120 DAYS”
June 14, 2021, at 1500 hrs. Prime Minister and Defense Minister Gen. Prayut Chan-o-cha delivery his statement on National Broadcasting Television highlights as follow:
“It has now been just over a month since we returned to a consolidated management of the Covid-19 crisis, which has enabled me to instruct certain actions directly to facilitate the integration of plans among our various teams and committees and quickly solve problems that may naturally arise in the implementation of a such a large undertaking that involves so many different departments...This is the way that we worked when the Covid-19 pandemic started last year... ...It is an arrangement that has enabled us to make some fast progress in negotiations with new suppliers of vaccines....We have also secured the supply of more vaccines [with] signed reservation and supply contracts for 105.5 million doses to be delivered this year and putting us ahead of our target for vaccine supplies this year.”
“The time has now come for us to look ahead and set a date for when we can fully open our country and start receiving visitors because re-opening the country is one of the important ways to start reducing the enormous suffering of people who have lost their ability to earn an income. I am, therefore, setting a goal for us to be able to declare Thailand fully open within 120 days from today, and for tourism centers that are ready, to do so even faster.The only exception to these guidelines will be if a truly serious situation develops or seems likely to develop, and we will look at those situations on a case-by-case basis.”
“I know this decision comes with some risk because when we open the country there will be an increase in infections, no matter how good our precautions.But, I think, when we take into consideration the economic needs of people, the time has now come for us to take that calculated risk.The priorities for our country must now advance to the next level.”
“Our national policy must now evolve and we must look on this virus just as we would on the many other diseases that are in the world and with which we must learn to live.We have seen that this virus is not going to go away quickly.We have to come to terms that it will continue to be around in the world and in Thailand for some time.We cannot wait for a time when everyone is fully vaccinated with two shots to open the country or for when the world is free of the virus.We must be ready to live with some risk and just try to keep it at a manageable level, and let people go back to being able to earn a living.That is the policy that I have set.”
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”สั่งคุมเข้มลักลอบเข้าเมืองอย่างผิดกฎหมาย หลังกองกำลังสุรสีห์ปฏิบัติตามข้อสั่งการนายกรัฐมนตรี จับกุมแรงงานข้ามชาติผิดกฎหมาย พร้อมขยายผลดำเนินคดีผู้ที่เกี่ยวข้อง
วันอังคารที่ 26 ตุลาคม 2564
โฆษกรัฐบาลเผย “นายกฯ”สั่งคุมเข้มลักลอบเข้าเมืองอย่างผิดกฎหมาย หลังกองกําลังสุรสีห์ปฏิบัติตามข้อสั่งการนายกรัฐมนตรี จับกุมแรงงานข้ามชาติผิดกฎหมาย พร้อมขยายผลดําเนินคดีผู้ที่เกี่ยวข้อง
โฆษกรัฐบาลเผย “นายกฯ”สั่งคุมเข้มลักลอบเข้าเมืองอย่างผิดกฎหมาย หลังกองกําลังสุรสีห์ ปฏิบัติตามข้อสั่งการนายกรัฐมนตรีและ รมว.กห. จับกุมแรงงานข้ามชาติผิดกฎหมาย 189 คน พร้อมขยายผลดําเนินคดีผู้ที่เกี่ยวข้องและนายทุน
นายธนกร วังบุญคงชนะ เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการฝ่ายความมั่นคง ตํารวจ ทหารและหน่วยงานที่เกี่ยวข้อง คุมเข้มจับกุมผู้ลักลอบนําแรงงานต่างด้าวเข้าเมืองตามแนวชายแดน หลังพบการรายงานจากทหารชุดเฉพาะกิจลาดหญ้า กองกําลังสุรสีห์ เจ้าหน้าที่ตํารวจตระเวนชายแดนที่ 136 สภ.ไทรโยค และฝ่ายปกครองอําเภอไทรโยค สามารถจับกุมแรงงานที่ลักลอบเข้าเมืองอย่างผิดกฎหมายได้รวมกันมากถึง 189 คนภายในวันเดียว บริเวณชายแดนอําเภอไทรโยค จังหวัดกาญจนบุรี และมีการรายงานสถานการณ์โควิด-19 พบว่า ตั้งแต่วันที่ 24 ตุลาคม 2564 มีผู้ที่ลักลอบเข้าเมืองและการเคลื่อนย้ายแรงงานที่ผิดกฎหมาย ทั้งหมด 376 คน โดยลักลอบมาตามชายแดนจากเมียนมา 64 คน กัมพูชา 264 คน และ สปป.ลาว 31 คน
โฆษกประจําสํานักนายกรัฐมนตรี กล่าวว่า นายกรัฐมนตรีในฐานะรัฐมนตรีว่าการกระทรวงกลาโหม กําชับให้เจ้าหน้าที่ฝ่ายปกครองเฝ้าระวัง จับกุมบุคคลต่างด้าวที่หลบหนีเข้าประเทศไทยอย่างผิดกฎหมายตามเส้นทางธรรมชาติ รวมทั้งสืบสวนผู้อยู่เบื้องหลัง เพื่อขยายผลจับกุมเครือข่ายการจัดหาแรงงานข้ามชาติผิดกฎหมาย เพื่อนําตัวมาดําเนินคดี ตามนโยบายของรัฐบาลในการป้องกันปราบปรามขบวนการลักลอบนําพาแรงงานต่างด้าวลักลอบเข้าเมืองโดยผิดกฎหมาย หากมีการพบเห็นการกระทําดังกล่าวหรือมีข้อมูลผู้เกี่ยวข้องกับการลักลอบเข้าเมืองอย่างผิดกฎหมาย สามารถแจ้งเบาะแสได้ที่ สายด่วนสํานักงานตรวจคนเข้าเมือง โทร.1178 หรือที่ www.immigration.go.th
“นายกรัฐมนตรีกําชับให้หน่วยงานฝ่ายปกครองและฝ่ายความมั่นคงเฝ้าระวังไม่ให้มีการลักลอบเข้าเมืองอย่างผิดกฎหมาย โดยให้หน่วยลาดตระเวน ลาดตระเวนเส้นทางธรรมชาติรอบแนวชายแดนของประเทศไทยทุกด้าน ที่สําคัญคือต้องดําเนินการสืบหาผู้อยู่เบื้องหลังที่เป็นนายหน้าในการจัดหาแรงงานด้วย เพราะเป็นลักษณะการกระทําผิดเข้าข่ายอาชญากรรมข้ามชาติ และอาจเป็นคลัสเตอร์การแพร่ระบาดของโรคโควิด-19 ด้วย” นายธนกรฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามความคืบหน้าโครงการก่อสร้างรถไฟฟ้าสายสีชมพู บริเวณสถานีวัดพระศรีฯ และสถานีหลักสี่
วันพฤหัสบดีที่ 18 สิงหาคม 2565
กรมการขนส่งทางราง ลงพื้นที่ติดตามความคืบหน้าโครงการก่อสร้างรถไฟฟ้าสายสีชมพู บริเวณสถานีวัดพระศรีฯ และสถานีหลักสี่
เพื่อติดตามความพร้อมก่อนเปิดให้บริการ
เมื่อวันที่ 18 สิงหาคม 2565 เจ้าหน้าที่ กรมการขนส่งทางราง (ขร.) กระทรวงคมนาคม ลงพื้นที่ก่อสร้างโครงการรถไฟฟ้าสายสีชมพู ช่วงแคราย - มีนบุรี บริเวณสถานีวัดพระศรีมหาธาตุ (PK16) และสถานีหลักสี่ (PK14) เพื่อติดตามความก้าวหน้างานก่อสร้าง ความพร้อมการทดลองและการเตรียมเปิดให้บริการเดินรถ
ในการลงพื้นที่ครั้งนี้ ได้รับฟังการบรรยายสรุปความคืบหน้างานก่อสร้าง และสํารวจความคืบหน้าสถานีวัดพระศรีมหาธาตุ ซึ่งเป็นสถานีเชื่อมต่อกับสถานีวัดพระศรีมหาธาตุของรถไฟฟ้าสายสีเขียว (สุขุมวิท) ช่วงหมอชิต - สะพานใหม่ - คูคต ซึ่งมีทางเชื่อมต่อกันโดยตรงบริเวณพื้นที่สําหรับผู้โดยสารที่ชําระค่าโดยสารแล้ว (Paid Area) จะทําให้เกิดการเชื่อมโยงแบบไร้รอยต่อ (Seamless) ซึ่งขณะนี้การรถไฟฟ้าขนส่งมวลชนแห่งประเทศไทย (รฟม.) อยู่ระหว่างปรับระบบให้สามารถใช้งานได้อย่างไร้รอยต่อ ส่วนสถานีหลักสี่ เป็นอีกหนึ่งสถานีเชื่อมต่อกับสถานีหลักสี่ของรถไฟชานเมืองสายสีแดง ซึ่งมีโครงสร้างทางเดินเชื่อมต่อ (Sky walk) ระหว่างสองสถานี เมื่อเปิดให้บริการจะทําให้การเดินทางสะดวกสบายมากยิ่งขึ้น
โดยความคืบหน้า ณ ปัจจุบันของการก่อสร้างโครงการ มีความคืบหน้าในภาพรวมคิดเป็นร้อยละ 90.55 แบ่งเป็นงานโยธา ร้อยละ 91.74 และงานระบบรถไฟฟ้าร้อยละ 89.39
สําหรับปัญหาและอุปสรรคที่พบในการก่อสร้างโครงการรถไฟฟ้าสายสีชมพู มี 2 ประเด็นหลัก ได้แก่ การขาดแคลนแรงงานจากสถานการณ์การแพร่ระบาดของ COVID-19 และโครงสร้างบางส่วนอยู่ในเขตพื้นที่ก่อสร้างของโครงการอื่น ซึ่งทาง รฟม. ก็ได้หารือแนวทางการดําเนินการร่วมกับหน่วยงานเจ้าของโครงการอย่างใกล้ชิดและเร่งดําเนินการก่อสร้างในส่วนอื่นไปพลางก่อนเพื่อให้แล้วเสร็จและสามารถเปิดเดินรถได้ตามแผน นอกจากนี้ ยังได้เร่งรัดผู้รับสัมปทานในการคืนพื้นผิวจราจรบางส่วน เช่น บริเวณถนนแจ้งวัฒนะ และบริเวณถนนรามอินทรา ในแล้วเสร็จภายในสิ้นปีนี้
ในส่วนแผนการเปิดให้บริการบางช่วง (Partial Operation) เฟสแรก ตั้งแต่สถานีมีนบุรี (PK30) ถึงสถานีศูนย์ราชการเฉลิมพระเกียรติ (PK12) ในช่วงต้นปี 2566 ยกเว้นสถานีนพรัตน์ (PK26) สถานีโทรคมนาคมแห่งชาติ (PK13) และอาคารจอดแล้วจร (Park & Ride) และเปิดให้บริการเต็มรูปแบบ (Full Operation) ทุกสถานี ในเดือนกรกฎาคม 2566
รัฐบาลไทย-ข่าวทำเนียบรัฐบาล-บิ๊กโจ๊กประสาน DES ปิดมังกรฟ้า
วันจันทร์ที่ 28 มีนาคม 2565
บิ๊กโจ๊กประสาน DES ปิดมังกรฟ้า
รมว.DES เผย บิ๊กโจ๊กรวบรวมข้อมูลเตรียมปิดมังกรฟ้า
วันนี้ (28 มี.ค.65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวภายหลังเป็นประธานการประชุมคณะกรรมการป้องกันปราบปรามและแก้ไขปัญหาอาชญากรรมทางออนไลน์ ครั้งที่ 2/2565 เกี่ยวกับ กรณี เว็ปไซด์ขายสลากกินแบ่งรัฐบาลออนไลน์ มังกรฟ้า เบื้องต้นได้รับการประสานจากพล.ต.ท.สุรเชษฐ์ หักพาล ผู้ช่วยผู้บัญชาการตํารวจแห่งชาติ (ผู้ช่วย ผบ.ตร.) ว่าขณะนี้กําลังรวบรวมพยานหลักฐานความผิดของเว็ปไซด์มังกรฟ้า เพื่อที่จะส่งเรื่องมาให้ที่กระทรวงดิจิทัลเพื่อเศรษฐกิจและสังคมดําเนินการปิดเว็ปไซด์ ภายในวันนี้ เเละกระทรวงจะได้พิจารณาประชุมร่วมกัน เพื่อออกคําสั่งขอให้ปิดเว็ปไซด์มังกรฟ้า เพราะมีความชัดเจนว่ามีความผิดตาม พ.ร.บ.คอมพิวเตอร์ เรื่องการหลอกลวงและความผิดเรื่องการขายสลากเกินราคา ทางกระทรวงจะส่งเรื่องขอคําสั่งศาลให้ปิดให้เร็วที่สุด และจะมีการดําเนินคดีต่อไปโดยเจ้าหน้าที่ตํารวจ
***********************
รัฐบาลไทย-ข่าวทำเนียบรัฐบาล-กรมบัญชีกลางอำนวยความสะดวก สามารถใช้ข้อมูลนิติบุคคลในระบบ e-GP แทนการยื่นสำเนาเอกสารและตรวจสอบคุณสมบัติของผู้ยื่นข้อเสนอ
วันพฤหัสบดีที่ 17 กุมภาพันธ์ 2565
กรมบัญชีกลางอํานวยความสะดวก สามารถใช้ข้อมูลนิติบุคคลในระบบ e-GP แทนการยื่นสําเนาเอกสารและตรวจสอบคุณสมบัติของผู้ยื่นข้อเสนอ
กรมบัญชีกลางดําเนินการพัฒนาระบบ e-GP สามารถเชื่อมโยงข้อมูลกับกรมพัฒนาธุรกิจการค้า โดยสามารถใช้ข้อมูลนิติบุคคลจากระบบ e-GP ได้ อํานวยความสะดวกและลดภาระแก่ ปชช. ตามนโยบายรัฐบาลที่ต้องการให้หน่วยงานของรัฐทุกแห่งไม่เรียกสําเนาเอกสารที่ทางราชการออกจาก ปชช.
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดําเนินการพัฒนาระบบจัดซื้อจัดจ้างภาครัฐด้วยอิเล็กทรอนิกส์ (e-GP) ให้สามารถเชื่อมโยงข้อมูลกับกรมพัฒนาธุรกิจการค้า โดยสามารถใช้ข้อมูลนิติบุคคล จากระบบ e-GP ได้ เพื่ออํานวยความสะดวกและลดภาระแก่ประชาชน ตามนโยบายรัฐบาลที่ต้องการให้หน่วยงานของรัฐทุกแห่งไม่เรียกสําเนาเอกสารที่ทางราชการออกให้จากประชาชน ดังนั้น เพื่อให้การปฏิบัติตามแนวทางดังกล่าว เป็นไปด้วยความถูกต้องตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 14 และข้อ 15 เรื่องการตรวจสอบผู้มีผลประโยชน์ร่วมกัน และการกําหนดให้ยื่นเอกสารแสดงคุณสมบัติของผู้ยื่นข้อเสนอเพื่อตรวจสอบผู้มีผลประโยชน์ร่วมกัน
“คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) จึงได้กําหนดแนวทางปฏิบัติ โดยกําหนดให้ผู้ยื่นข้อเสนอสามารถใช้หลักฐานจากการเชื่อมโยงข้อมูลจากระบบ e-GP ได้แก่ ข้อมูลนิติบุคคลตามหนังสือรับรองการจดทะเบียนนิติบุคคล ข้อมูลรายละเอียดวัตถุที่ประสงค์ ข้อมูลหนังสือบริคณห์สนธิ และข้อมูลบัญชีรายชื่อผู้ถือหุ้นตามสําเนาบัญชีรายชื่อผู้ถือหุ้นของกรมพัฒนาธุรกิจการค้า โดยไม่ต้องรับรองสําเนาถูกต้องในขั้นตอนการยื่นข้อเสนอ และหน่วยงานของรัฐสามารถใช้ข้อมูลข้างต้นจากระบบ e-GP ในการตรวจสอบคุณสมบัติของผู้ยื่นข้อเสนอแต่ละรายว่าเป็นผู้มีผลประโยชน์ร่วมกันหรือไม่อีกด้วย ซึ่งแนวทางปฏิบัติดังกล่าว มีผลใช้บังคับตั้งแต่วันที่ 14 กุมภาพันธ์ 2565 เป็นต้นไป ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 114 ลงวันที่ 11 กุมภาพันธ์ 2565 ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 กด 3 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-8/8 Stay Home Online Auction บ้านมือสอง ธอส. แค่ครึ่งชั่วโมง ขายได้ถึง 47 ล้านบาท
วันอาทิตย์ที่ 8 สิงหาคม 2564
8/8 Stay Home Online Auction บ้านมือสอง ธอส. แค่ครึ่งชั่วโมง ขายได้ถึง 47 ล้านบาท
ธอส.เผยผลการจัดงาน “8/8 GHBank NPA Double Sale” ประมูลบ้านมือสองออนไลน์ (Stay Home Online Auction) ผ่าน Application : G H Bank Smart NPA ในวันนี้ (8 สิงหาคม 2564) เพียงแค่ครึ่งชั่วโมง จําหน่ายทรัพย์ได้ 43 รายการ มูลค่ารวม 47 ล้านบาท
ธนาคารอาคารสงเคราะห์ เผยผลการจัดงาน “8/8 GHBank NPA Double Sale” ประมูลบ้านมือสองออนไลน์(Stay Home Online Auction) ผ่าน Application : G H Bank Smart NPA ในวันนี้ (8 สิงหาคม 2564) เพียงแค่ครึ่งชั่วโมง จําหน่ายทรัพย์ได้ 43 รายการ มูลค่ารวม 47 ล้านบาท แบ่งเป็น ทรัพย์ส่วนภูมิภาค 35 รายการ และทรัพย์ในกรุงเทพฯ และปริมณฑล 8 รายการ ราคาปิดประมูลต่ําสุดเพียง 65,000 บาทเท่านั้น!!
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ในวันนี้ (8 สิงหาคม 2564) ธอส. ได้จัดงาน “8/8 GHBank NPA Double Sale” ประมูลบ้านมือสองออนไลน์ (Stay Home Online Auction) ผ่าน Application : G H Bank Smart NPA เพื่อลดความเสี่ยงจากปัญหาการแพร่ระบาดของ COVID-19 โดยคัดทรัพย์เด่นทั่วประเทศมาเปิดประมูลระหว่างเวลา 10.00-10.30 น. ปรากฏว่าสามารถขายได้ถึง 43 รายการ คิดเป็นมูลค่ารวม 47 ล้านบาท แบ่งเป็นทรัพย์ ที่ตั้งอยู่ในพื้นที่กรุงเทพฯ และปริมณฑล 8 รายการ และทรัพย์ในส่วนภูมิภาค 35 รายการ โดยทรัพย์ที่มีราคาประมูลต่ําสุดที่มีผู้ประมูลซื้อได้ในครั้งนี้ คือ ทรัพย์ประเภทห้องชุด ชั้น 5 ขนาดเนื้อที่ 22.75 ตารางเมตร ในโครงการพรอนันต์ อ.คลองหลวง จ.ปทุมธานี ปิดประมูลขายได้ในราคาเพียง 65,000 บาทเท่านั้น ส่วนทรัพย์ที่ประมูลขายได้ในราคาสูงที่สุด คือ ทรัพย์ประเภทบ้านเดี่ยว 2 ชั้น ขนาดเนื้อที่ 52 ตารางวา ในโครงการ Glory House อ.หัวหิน จ.ประจวบคีรีขันธ์ ปิดประมูลในราคา 2,920,000 บาท ส่วนทรัพย์รายการเด่นที่ขายได้ในครั้งนี้ เช่น คอนโดมิเนียม ขนาด 29.95 ตารางเมตร ชั้นที่ 3 ในโครงการอัสสกาญจน์เพลส รามคําแหง-วงแหวน ซอยรามคําแหง 147/2 กรุงเทพฯ และทรัพย์ประเภทบ้านแฝด 1 ชั้น ขนาด 35.40 ตารางวา ในหมู่บ้านเทพบุรี (รัษฎานุสรณ์) อําเภอเมืองภูเก็ต จ.ภูเก็ต ปิดประมูลในราคาตั้งต้นที่ 2,680,000 บาท ทั้งนี้ สําหรับลูกค้า 8 ลําดับแรกของรายการทรัพย์ใน กทม. และปริมณฑล รวมถึง 8 ลําดับแรกของลูกค้าที่ซื้อทรัพย์ในภูมิภาค ที่เสนอราคา และชนะประมูล หากทําสัญญาจะซื้อจะขายภายในวันที่ 16 สิงหาคม 2564 ได้รับฟรี!! สลากออมทรัพย์ ธอส. ชุดเกล็ดดาว มูลค่า 5,000 บาท ซึ่งสามารถลุ้นรับรางวัลมูลค่าสูงสุดถึง 1 ล้านบาททุกเดือน รวมถึงหากโอนกรรมสิทธิ์ภายในวันที่ 29 ตุลาคม 2564 จะได้รับส่วนลดเพิ่มอีก 10% จากราคาที่ปิดประมูล และเลือกใช้โปรโมชั่นผ่อนดาวน์ดอกเบี้ย 0% นานสูงสุด 4 ปี หรือ 48 เดือนได้อีกด้วย
สําหรับการประมูลครั้งต่อไปจะมีขึ้นในวันที่ 9/9 หรือวันที่ 9 กันยายน 2564 สอบถามรายละเอียดและดูข้อมูลทรัพย์ NPA ของธนาคารได้ที่ www.ghbhomecenter.com กรณีทรัพย์ในเขตกรุงเทพฯและปริมณฑล โทร 0-2202-1016, 0-202-1582 ส่วนทรัพย์ในภูมิภาค โทร 0-202-1170 หรือ 0-202-2036 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-ก.อุตฯ ร่วมกับเอสซีจี ปลูกต้นไม้ให้คน กทม.
วันอังคารที่ 9 สิงหาคม 2565
ก.อุตฯ ร่วมกับเอสซีจี ปลูกต้นไม้ให้คน กทม.
ก.อุตฯ ร่วมกับเอสซีจี ปลูกต้นไม้ให้คน กทม.
วันนี้ (9 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม นายรุ่งโรจน์ รังสิโยภาส กรรมการผู้จัดการใหญ่ เอสซีจี และนายชัชชาติ สิทธิพันธุ์ ผู้ว่าราชการกรุงเทพมหานครร่วมกันปลูกต้นไม้ ในโครงการ “เอสซีจี ปลูกแสนต้นให้คน กทม.” ตามนโยบายกรุงเทพมหานครปลูกต้นไม้ 1 ล้านต้น ภายในระยะเวลา 4 ปี (พ.ศ.2565-2568) เพื่อสร้างพื้นที่สีเขียวและกําแพงกรองฝุ่นทั่วกรุงเทพมหานคร พร้อมทั้งร่วมกิจกรรมปลูกต้นไม้ให้เนื่องในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งกระทรวงอุตสาหกรรมร่วมสนับสนุนกล้าไม้ในครั้งนี้ และมีนายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม พร้อมด้วยผู้บริหารและข้าราชการกระทรวงอุตสาหกรรม เข้าร่วมด้วย ณ พื้นที่ชุมชนบึงบางซื่อ เขตจตุจักร กรุงเทพมหานคร
รัฐบาลไทย-ข่าวทำเนียบรัฐบาล-​โฆษกรัฐบาล เผย “นายกฯ” เน้นย้ำก่อน-ระหว่าง-หลังเทศกาลสงกรานต์ เป็นช่วงเวลาที่สำคัญ กำชับทุกฝ่ายปฏิบัติตามมาตรการ VUCA เชื่อสามารถควบคุมการระบาดโควิด-19 หลังเทศกาลได้
วันจันทร์ที่ 28 มีนาคม 2565
​โฆษกรัฐบาล เผย “นายกฯ” เน้นย้ําก่อน-ระหว่าง-หลังเทศกาลสงกรานต์ เป็นช่วงเวลาที่สําคัญ กําชับทุกฝ่ายปฏิบัติตามมาตรการ VUCA  เชื่อสามารถควบคุมการระบาดโควิด-19 หลังเทศกาลได้
​โฆษกรัฐบาล เผย “นายกฯ” เน้นย้ําก่อน-ระหว่าง-หลังเทศกาลสงกรานต์ เป็นช่วงเวลาที่สําคัญ กําชับทุกฝ่ายปฏิบัติตามมาตรการ VUCA  เชื่อสามารถควบคุมการระบาดโควิด-19 หลังเทศกาลได้
วันนี้ (28 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นแนวทางการควบคุมการแพร่ระบาดไวรัสโควิด-19 โดยเฉพาะสถานการณ์ช่วงก่อน-ระหว่าง-หลังเทศกาลสงกรานต์ ถือเป็นช่วงเวลาที่สําคัญ กําชับทุกฝ่ายต้องปฏิบัติตามมาตรการ VUCA อย่างเข้มงวด ได้แก่ V-วัคซีน ขอให้เข้ารับการฉีดวัคซีนและวัคซีนเข็มกระตุ้น U- ป้องกันตนเองสูงสุดตลอดเวลา C- COVID Safe Living ใช้ชีวิตอย่างปลอดภัย หลีกเลี่ยงจัดกิจกรรมเสี่ยง และ A-ตรวจ ATK กรณีที่มีความเสี่ยงต่อการรับเชื้อ รวมทั้ง สถานประกอบการโรงงานอุตาสหกรรมต่าง ๆ ยังคงใช้มาตรการ COVID Free Setting และการตรวจ ATK อย่างสม่ําเสมอ นายกรัฐมนตรี ยังเน้นทิศทางการทํางานของรัฐบาล โดยให้หน่วยงานที่เกี่ยวข้องเตรียมความพร้อมการตรวจหาเชื้อ การฉีดวัคซีน ระบบการดูแลรักษาพยาบาลผู้ติดเชื้อ ลดการระบาด ลดจํานวนผู้เสียชีวิต ทั้งนี้ หากทุกฝ่ายเข้มแข็งในการปฏิบัติตามมาตรการ ลดความเสี่ยงทุกกิจกรรม อาจทําให้สามารถควบคุมการติดเชื้อโควิด-19 หลังเทศกาลสงกรานต์ ให้ต่ํากว่าที่กระทรวงสาธารณสุขประมาณการณ์ได้
สําหรับยอดติดเชื้อรายใหม่ รวม 24,635 ราย จําแนกเป็น ผู้ป่วยจากในประเทศ 24,601 ราย ผู้ป่วยมาจากต่างประเทศ 34 ราย ผู้ป่วยสะสม 1,330,285 ราย (ตั้งแต่ 1 มกราคม 2565) หายป่วยกลับบ้าน 25,753 ราย หายป่วยสะสม 1,109,609 ราย (ตั้งแต่ 1 มกราคม 2565) ผู้ป่วยกําลังรักษา 250,737 ราย เสียชีวิต 81 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,718 ราย เฉลี่ยจังหวัดละ 22 ราย อัตราครองเตียง ร้อยละ 27.8 ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 128,812,150 โดส เข็มที่ 1 ฉีดสะสม 55,324,979 โดส เข็มที่ 2 ฉีดสะสม 50,234,545 โดส เข็มที่ 3 ฉีดสะสม 21,148,854 โดส และเข็มที่ 4 ฉีดสะสม 2,103,772 โดส///
รัฐบาลไทย-ข่าวทำเนียบรัฐบาล-นายกฯ ลงนามในสมุดแสดงความเสียใจ ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต
วันอังคารที่ 17 พฤษภาคม 2565
นายกฯ ลงนามในสมุดแสดงความเสียใจ ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต
นายกฯ ลงนามในสมุดแสดงความเสียใจ ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต
วันนี้ (17 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า เวลา 15.30 น. ณ สถานเอกอัครราชทูตสหรัฐอาหรับเอมิเรตส์ประจําประเทศไทย อาคาร CRC Tower All Seasons ถนนวิทยุ เขตปทุมวัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามในสมุดแสดงความเสียใจ เนื่องจาก เชค เคาะลีฟะฮ์ บิน ซัยยิด อัลนะฮ์ยาน (His Highness Sheikh Khalifa bin Zayed Al Nahyan) ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต เมื่อวันที่ 13 พฤษภาคม 2565
โดยในโอกาสการเดินทางไปลงนามของนายกรัฐมนตรีครั้งนี้ ได้ทักทายพูดคุยหารือกับ
นายซัยฟ์ อับดุลลอฮ์ มุฮัมมัด คอลฟาน อัชชามิซีย์ (His Excellency Saif Abdulla Mohammed Khalfan Alshamisi) เอกอัครราชทูตสหรัฐอาหรับเอมิเรตส์ ประจําประเทศไทย
ทั้งนี้ เชค มุฮัมมัด บิน ซัยยิด อัลนะฮ์ยาน (His Highness Sheikh Mohammed bin Zayed Al Nahyan) มกุฎราชกุมารรัฐอาบูดาบีและรองผู้บัญชาการทหารสูงสุดสหรัฐอาหรับเอมิเรตส์ ได้ขึ้นดํารงตําแหน่งประธานาธิบดีสหรัฐอาหรับเอมิเรตส์และเจ้าผู้ครองรัฐอาบูดาบีพระองค์ใหม่